Ադվենտիստական ժառանգության պահպանման ծառայություն

**Ադվենտիստական ժառանգության պահպանման ծառայություն** (), 1981 թվականին ստեղծված կազմակերպություն, որի նպատակն է Ադվենտիստական շարժման ու ՅՕԱ եկեղեցու վաղ ժամանակաշրջանի պատմամշակութային վայրերի ու ժառանգության պահպանումը, ուսումնասիրությունն ու հանրահռչակումը։ Այն իրականացնում է գիտակրթական, թանգարանային և հուշարձանային ծրագրեր՝ նպաստելով Յոթերորդ օրվա ադվենտիստների եկեղեցու ինքնության պատմական հիշողության շարունակականությանը և ակադեմիական հետազոտությունների զարգացմանը։

## Պատմություն

### Կազմակերպություն

Կազմակերպությունը հիմնադրվել է 1981 թվականի մայիսի 8-ին որպես «Adventist Historical Properties Inc.»՝ մի քանի ադվենտիստների կողմից, որոնք հետաքրքրված էին ադվենտիզմի հետ կապ ունեցող պատմական վայրերի պահպանման հարցով։

1988 թվականին կազմակերպությունն ամբողջությամբ անցել է Յոթերորդ օրվա ադվենտիստների եկեղեցուն։ 1993 թվականին վերանվանվել է «Adventist Heritage Ministry» (կրճատ՝ AHM)։
Այն համարվում է ոչ առևտրային կազմակերպություն, որի աշխատակիցները կամավորներ են և, որը գործում է նվիրատվությունների շնորհիվ։

### Անշարժ գույքի ձեռքբերում

1981 թվականին հիմնադրման ժամանակ այն ձեռք բերեց Բաթլ Քրիկում գտնվող Ջոնի և Բեսթի Ուայթերի տունը, որտեղ եկեղեցին հիմնադրվել է դեռ 1863 թվականին։

ՅՕԱ եկեղեցու սեփականությունը դառնալուց մեկ տարի անց 1989 թվականին կազմակերպությունը գնեց 17 ակր (69 հազ. մ²) հողատարածք, որը սկզբնապես Հիրամ Էդսոնի ֆերմայի մի մասն էր Փորթ Գիբսոնում (Նյու Յորք)։ Էդսոնին է վերագրվում երկնային սրբարանի վարդապետությունը Ադվենտիստական եկեղեցում ներկայացնելը։

1984 թվականին կազմակերպությունը գնեց 25 ակր (100 հազ. մ²) հողատարածք այն վայրից, որը նախկինում Ուիլյամ Միլլերի ֆերման էր Լոու Հեմփթոնում (Նյու Յորք)։ Միլլերը համարվում է Ադվենտիստական շարժման հիմնադիրը, եղել է բապտիստական քարոզիչ։ Ադվենտիստական վախճանաբանության մեջ պահպանվել և զարգացել են մարգարեությունների նրա որոշ մեկնաբանությունները։
մինի

1995 թվականին AHM-ն սկսեց զարգացնել պատմական Ադվենտիստական գյուղը () Բաթլ Քրիկում (Միչիգան)։ Գյուղը երեք թաղամասից բաղկացած տարածք է, որն այժմ ներառում է մի քանի տներ, ինչպես նաև շրջակա կալվածքներ։

2004 թվականին կազմակերպությունը հայտնվել էր ծանր ֆինանսական դրության մեջ, ինչի հետևանքով փակման և լուծարման եզրին էր հասել, սակայն Յոթերորդ օրվա ադվենտիստների եկեղեցու Գլխավոր վեհաժողովի գումարային աջակցության շնորհիվ շարունակեց իր գործունեությունը։

2005 թվականին AHM-ը գնեց Ջոզեֆ Բեյթսի մանկության տան մի մասը Ֆարհեյվենում (Մասաչուսեթս)։ Բեյթսը ադվենտիստական շարժման ակնառու գործիչներից էր, հետագայում դարձել է ադվենտիստների մեջ շաբաթապահության գլխավոր կողմնակիցն ու տարածողը։ Ջեյմս Սփրինգեր Ուայթի և Էլեն Ուայթի հետ մեկտեղ համարվում է Յոթերորդ օրվա ադվենտիստների եկեղեցու համահիմնադիրներից մեկը։

AHM-ի խորհրդի անդամ, դավանանքի գլխավոր գրասենյակի հասարակայնության հետ կապերի գծով հաղորդակցության տնօրենի օգնական Գարեթ Քալդվելն ասել է, որ AHM-ը ձգտում է համագործակցել աշխարհի այլ ադվենտիստական պատմական վայրերի հետ, ինչպիսիք են Ուայթի «Էլմշեյվեն» տունը Սուրբ Հեղինեում (Կալիֆոռնիա), և նրա «Սանիսայդ» տունը Կուրանբոնգում (Նոր Հարավային Ուելս, Ավստրալիա)։

## Գիտակրթական գործունեություն

AHM-ն ներկայումս իրականացնում է ինտեգրված գիտակրթական գործունեություն, ներառյալ՝ Ադվենտիստական շարժման պատմության վերաբերյալ հետազոտությունների խրախուսում, ուսանողական ու եկեղեցական խմբերի համար կրթական ծրագրերի անցկացում և պատմական վայրերում ուսուցողական սեմինարների կազմակերպում։

Միաժամանակ այն ունի թանգարանային ու զբոսաշրջային գործառույթ, քանի որ կառավարում է հիմնադիր ժամանակաշրջանի հիմնական հուշակոթողային տները, որոնք վերածվել են պատմամշակութային թանգարանների։ Կազմակերպությանը պատկանող չորս կալվածքները տարեկան այցելում է ավելի քան 12.000 մարդ։

մինի

## Ծանոթագրություններ

## Արտաքին հղումներ

*Adventist Heritage Ministry (պաշտոնական կայք)
*Adventist Heritage Ministry to become part of Ellen White Estate